Tartu Ülikooli peahoone

**[[Tartu Ülikool|Tartu Ülikooli]] peahoone** asub Tartu kesklinnas aadressil Ülikooli tänav 18. See on üks silmapaistvamaid klassitsistliku arhitektuuri näiteid Eestis.

Traditsiooniliselt on peahoones asunud rektoraat ja muud haldusüksused ja humanitaarteaduskonnad. Viimastel aastakümnetel on ülikooli peahoones tegutsenud eesti jt filoloogid, õigusteadlased, ajakirjandusõpe ning tänini peahoone põhiosa põhjaotsa kõrgeimal korruseil töötav usuteaduskond. Rektoraat paikneb tänapäeval hoone lõunatiivas. Viimasel kümnendil on õppetegevus hajutatud üha enam ülikooli teistesse hoonetesse, andes peahoones maad ülikooli administratsioonile.

Tartu Ülikooli peahoone aulas toimuvad traditsiooniliselt ülikooli aktused, samuti on see esinduslik kontserdipaik.

## Ajalugu

Ülikooli peahoone projekteeris Johann Wilhelm Krause. Projekt valmis 1805. aastal ja hoone nurgakivi pandi 15. septembril (30. augustil?) 1805. Peahoone avati aktusega 31. juulil 1809, kuigi sisetööd kestsid veel 1811. aastani. Hiljem lisati tiibhooned ja ülikooli kirik (1856–1959).

Ööl vastu 21. detsembrit 1965 oli peahoones tulekahju. Tulekahju sai alguse umbes keskööl, tuletõrje alustas kustutamist enne kella viit hommikul. Tules hävis peahoone keskmine osa, katus ja pööning ning seal asunud kaks kartserit ja kolmanda kartseri sein, aula ja sellega külgnenud teise ja kolmanda korruse ruumid. Kogu peahoone 6255 m² põrandapinnast hävis 900 m². Eeluurimise käigus tuvastati, et põleng sai alguse hoone teisel korrusel asunud üldfüüsika kateedri üldpraktikumi pimedas (ilma akendeta) ruumis tekkinud elektririkkest. Peahoone taastati 1. septembriks 1966, aula aga 28. aprilliks 1967. 

Ajakirjas Akadeemia 12/2025 ilmus Terje Lõbu pikem artikkel põlengust, tagajärgedest ja põhjustest. Ka aastal 1829 oli hoones põleng, kuid õnneks väike ning aulat ei kahjustanud. 

1997. aastani tegutses peahoone keldris kohvik Sophokles.

Tartu Ülikooli peahoonet on korduvalt restaureeritud. 2007. aastal uuendati hoone katust, pööningut ja välispiirdeid.


Pilt:TÜ peahoone põleng 1965. aasta detsembris.jpg|Ülikooli peahoone põleng 1965. aastal
Pilt:Tartu Ülikool (1991).jpg|Ülikooli peahoone 1991. aastal
Pilt:Tartu Ülikooli peahoone 2014-12.JPG|Tartu Ülikooli peahoone detsembris 2014


## Arheoloogilised uuringud
Ülikooli peahoone on rajatud endise Maarja kiriku varemetele. Ehitamise käigus väljatulnud luustikud maeti ümber ja neile püstitati Rahvaste monument.

2010. aastal toimunud arheoloogilistel uuringutel peahoone ja Tartu Ülikooli vana keemiahoone vahelisel alal tuli maapinnast välja arvukalt kunagise Maarja kiriku kalmistule maetud inimeste luustikke. Arheoloog Martin Malve usub, et kalmistu piir ulatub keemiahoone keskpaigani ja terve Jakobi tänav on kalmistuala. Tartu Ülikooli ajaloo ja arheoloogia instituudi arheoloogia vanemteadur Heiki Valk on ühe lapsematuse dateerinud 13.–14. sajandisse, kaela pandud helmeste järgi. Leiti ka üks Rootsi aega kuuluv mehe matus. Rootsi ajal oli Maarja kirik teadaolevalt Rootsi garnisoni pühakoda.

## Mälestustahvlid ja monumendid

Ülikooli peahoone põhjatiiva otsaseinal paikneb mälestustahvel ainsale Tartu Ülikoolis õpetanud nobelistile, keemik Wilhelm Ostwaldile. Lõunatiiva otsaseinale paigaldas Poola suursaatkond Tallinnas 3. mail 2005 (uuendatud tahvel avati 27. septembril 2021) mälestustahvli Poola-Leedu kuningale Stefan Batoryle, kes 1583. aastal andis Tartu linnale selle praegused lipuvärvid ning rajas ülikooli eelkäija, Tartu jesuiitide gümnaasiumi. Peahoone taguses väikses pargis Kuningaplatsil seisab ülikooli rajaja, Rootsi kuninga Gustav II Adolfi monument, mis on sõjaeelse mälestusmärgi koopia.

Peahoone vasemas tiivas on esimesel korrusel koridoriseinal mälestustahvel esimestele Tartu Ülikoolis eesti keeles õigusteadust õpetanud õppejõududele Nikolai Maimule, Ants Piibule ja Jüri Uluotsale.

9. aprillil 2012 avati peahoones mälestustahvel Ferenc Lisztile, kes andis aulas täpselt 170 aastat varem (1842) kaks kontserti.

Auditooriumile nr 139 on antud Johannes Voldemar Veski nimi. Varem on olnud peahoone koridoris ka mälestustahvel Teises maailmasõjas (toona Isamaasõda) hukkunud õppejõududele.

## Ülikooli peahoone kunstis

TKM 4538G,Tartu Ülikooli peahoone, Georg Friedrich Schlater.jpg|Georg Friedrich Schlateri litograafia 1845. aastast
Album von Dorpat, TKM 0031H 08.jpg|Louis Höflingeri litograafia 1860. aastast
TKM 1271G, Tartu Ülikool, Louis Höflinger.jpg|Louis Höflingeri litograafia 1860. aastast
Tartu ylikooli peahoone joonisel.jpg|Höflingeri litograafia reproduktsioon Von Bocki maja otsaseinal


## Pildid

Tartu ylikooli 375.jpg|Peahoone 5. oktoobril 2007 kaunistatuna 375. aastapäevaks
Gustav II Adolfi monument Tartu Ülikooli peahoone taguses pargis, 20. september 2011.jpg|Gustav II Adolfi monument peahoone taga
TÜ kunstimuuseum, sinine saal.JPG|Peahoones asub ka Tartu Ülikooli Kunstimuuseum
Tartu asv2022-04 img22 University main building.jpg|Peahoone aula
Tartu Ülikooli peahoone lõunatiib.JPG|Lõunapoolne tiibhoone
Tartu Ülikooli peahoone interjöör 06.JPG|Peatrepp
Tartu Ülikooli peahoone portikus.JPG|Portikus


## Vaata ka
* Tartu Ülikooli kartser
* Tartu ülikooli peahoone tulekahju

## Viited

## Kirjandus
* Niina Raid "Tartu Ülikooli peahoone" Tartu: AS RAHKOI, 1993

## Välislingid

*Tartu Ülikooli peahoone
*
* Varje Sootak: "Kuue samba taga" Universitas Tartuensis, oktoober 2015
* E. V. Tartu Ülikooli Keemia-instituudi ja Polikliinikute ühine KÕ kava (sisaldab muuhulgas ülikooli peahoone kirjelduse ja seal töötavate ametnike nimistu 1939. aastal)